evolution – whatever
Millora el temps d’arrencada de l’Evolution
Si utilitzeu l’Evolution, el gestor de correu del GNOME i us sembla que tarda una mica massa en obrir-se proveu aquest consell que comenta en Pacho Ramos al seu bloc:
cd ~/.local/share/evolution
for i in `find . -name folders.db`; do echo “Rebuilding Table $i”; sqlite3 $i “vacuum;” ; done
Només he fet servir la segona part, no tenia ganes de fer un còpia de seguretat per si les mosques :)
Publicat el 2 octubre 2011 Categories GeneralEtiquetes consells, evolution, GNOMEDeixa un comentari a Millora el temps d’arrencada de l’Evolution
les setmanes comencen dilluns
Des de que tinc el portàtil nou i que hi vaig posar Gentoo tot ha anat força bé, almenys amb temps i una canya havia aconseguit que el servidor d’X funcionés (com que el portàtil porta una de les targetes gràfiques d’Intel noves no hi havia els drivers en el Portage normal).
L’únic defecte que no havia aconseguit solucionar era que tot i que el calendari de l’Evolution ja em marcava correctament com a inici de setmana el dilluns (es pot configurar a través de les preferències) el calendari del quadre (el que et surt quan fas clic a l’hora) em continuava mostrant el diumenge com a dia d’inici.
Tot i que en principi pels fòrums de Gentoo es deia que el quadre feia cas a la configuració de l’Evolution resulta que no (pendent d’emplenar un bug per això).
De manera que avui, cansat de veure els diumenges al principi he agafat el toro per les banyes, m’he desplaçat amb un terminal fins a /usr/share/i18n/locales i allà ho he solucionat :)
El problema és que el locale ca_ES li faltaven les línies (tretes del locale fr_FR):
first_workday 1
week 7;19971201;4
Un cop posat això només ha fet falta fer un locale-gen (com a root) i reiniciar, ja que tancar la sessió i tornar-la a iniciar sembla que no ha tingut prou efecte (els locales es carreguen a memòria en la seqüència d’iniciació de l’ordinador).
També haig d’emplenar un bug per això :)
Publicat el 7 maig 2009 3 juny 2009 Categories GeneralEtiquetes evolution, gentoo, GNOME, locale2 comentaris a les setmanes comencen dilluns
Cares a l’Evolution
Un dels connectors que hi ha a l’Evolution és el “Cares”.
Fins ara no li havia trobat utilitat, però l’altre dia revisant els connectors que tenia activats li vaig donar una re-pensada i resulta que n’és MOLT d’útil.
Si aneu al component de llibreta d’adreces podeu assignar una imatge a un contacte. Un cop fet això els missatges que llegiu d’aquest contacte mostraran la imatge al costat dels detalls del correu i en el quadre d’entrada d’adreces de correu quan es desplegen els contactes coincidents també surt una miniatura de la imatge. Una imatge val més suposo:
La gràcia que hi trobo es que com que també tinc activada l’opció de que se m’afegeixin els contactes automàticament quan els escric un correu, de manera que per exemple, si he enviat correus a 5 persones que es diguin Sílvia, quan escric “Sílvia” al quadre d’adreces si només hi he posat la cara per el contacte de la Sílvia puc distinguir fàcilment quins són els seus correus.
Publicat el 15 març 2009 16 març 2009 Categories GeneralEtiquetes consells, evolution, GNOME5 comentaris a Cares a l’Evolution
exportar la llibreta d’adreces de l’Evolution
La solució és ben senzilla, tot i que per mi no massa òbvia…
Resulta que m’he canviat de portàtil (més sobre això un altre dia) i evidentment no vull perdre tots els correus i tots els contactes que tenia en el portàtil vell, de manera que utilitzo l’eina de còpia de seguretat de l’Evolution i la importo al portàtil nou, veig tots els correus, sembla que tot estigui bé, però no em troba els contactes …
Copio directament la base de dades de contactes de l’ordinador vell al nou i res, a més que donava un error molt estrany com que no podia accedir al fitxer (tot i que es a ~/.evolution/addressbook/local/system) …
Total que al final resulta que l’eina de còpia de seguretat només deu ser per els correus, per als contactes, per sort!, hi ha una eina per a exportar-ho com a vCard i llavors, ja sí, pots tornar-ho a importar (aparentment) sense cap problema :)
Publicat el 5 març 2009 Categories GeneralEtiquetes consells, evolution, problemes1 comentari a exportar la llibreta d’adreces de l’Evolution
Plantilles de correu a l’Evolution
Envieu de tant en tant correus a la mateixa gent amb més o menys el mateix contingut?
No sé si és la forma estàndard, tampoc ho he buscat molt, però aquí va la meva recepta de com tenir correus plantilla per a no haver de passar per la carpeta d’Enviats i buscar l’últim que veu enviar. [1]
El que faig és que la primera vegada escric tot el correu i abans d’enviar-lo el deso (sense enviar-lo).
Després me’n vaig a la carpeta d’Esborranys (així és com en diu l’Evolution almenys) i selecciono amb el botó secundari el correu que vull enviar i selecciono l’opció “Edita com a missatge nou…“
Com que ha creat un correu nou aquest ja el puc personalitzar (canviar dates, destinataris, fitxers adjunts ..) i enviar quan el tingui llest.
I com que era un correu nou (de nou almenys en l’Evolution) em continua desant una còpia a la carpeta d’Esborranys apunt perquè el pugui tornar a utilitzar en el moment que m’interessi.
Fàcil eh :)
[1] En principi això ho faig amb l’Evolution, però segurament es pot aplicar a qualsevol client de correu :)
Publicat el 28 juliol 2008 Categories GeneralEtiquetes consells, evolution, GNOME2 comentaris a Plantilles de correu a l’Evolution
ja rebo els propis correus
fa uns dies comentava que no rebia els correus que enviava des de l’Evolution amb un compte de GMail, ja que el GMail, a saber per quin motiu, no deixa baixar per POP els correus que t’enviïs a tu mateix (encara que siguin d’una llista de correu)
molt amablement en Toni Hermoso em va fer un comentari i després d’uns quants correus ja tenia un compte de correu de Softcatalà amb el que podia fer servir el SMTP de Softcatalà per a enviar els correus del GMail :)
així que si voleu rebre els propis correus que envieu a qualsevol client de correu des d’un compte de GMail feu servir algun altre servidor de SMTP per a enviar-los :)
així ara mateix la meva llista de correus ha augmentat a:
gilforcada guifi net
gilforcada gmail com
gforcada gnome org
gil.gnome gmail com
gforcada softcatala org
ara l’únic problema que em queda per solucionar és com dir-li a l’Evolution que quan responc a una llista de correus em faci servir l’adreça amb la que hi estic subscrit
Publicat el 23 gener 2008 Categories GeneralEtiquetes consells, evolution, gmail, problemes4 comentaris a ja rebo els propis correus
rebre els propis correus
com vaig comentar no fa pas massa em vaig crear un correu a GMail per a que em rebi els correus que se m’enviïn a la direcció del GNOME que fa poc que tinc
doncs bé, resulta que tot i que està tot ben configurat perquè ja fa un parell de dies que el GMail em deixa baixar el correu per POP cap a l’Evolution, el que no que em deixa baixar són els propis correus que envio
de manera que em trobo amb fils a la llista de traducció del GNOME en que rebo la resposta de la correcció a correus (propis) que encara no he rebut, tot i que estan a la safata d’entrada del GMail si hi entro per web
la Sílvia ho va solucionar (no se si del tot perfectament) enviant-se una còpia dels correus que envia a les llistes a ella mateixa (en un altre compte diria), no se si ara que hi ha els de Google han habilitat l’IMAP pel correu això ho solucionaria …
algú s’hi ha trobat? com ho solucioneu? la idea de fer-ho amb IMAP no em convenç gaire, tot i que seria un mal menor
Publicat el 16 gener 2008 Categories GeneralEtiquetes evolution, gmail, GNOME, problemes2 comentaris a rebre els propis correus
còpies de seguretat de l’Evolution
des de que es van fer les notes de llançament del GNOME 2.20 que tenia una espina clavada
i es que per molt que havia intentat trobar una característica de l’Evolution que hi havia en una de les captures de pantalla no hi havia manera
avui per casualitat he mirat els programes que em deixava instal·lar el synaptic i resulta que hi ha conjunts de connectors per a l’Evolution i en un d’ells hi ha el connector per a crear còpies de seguretat dels correus i tota la pesca:
Publicat el 19 desembre 2007 Categories GeneralEtiquetes consells, evolution, GNOMEDeixa un comentari a còpies de seguretat de l’Evolution
consell: enviar fitxers amb el nautilus-sendto
com a membre del projecte de traducció del GNOME al català envio traduccions o revisions de traduccions a la llista de coordinació, de manera que cada vegada que haig d’enviar una traducció haig d’anar a l’Evolution, escriure el correu, obrir el diàleg de selecció de fitxers i anar per sistema de fitxers a buscar la traducció
però hi ha una manera molt més ràpida i còmode :)
l’únic que heu de fer és instal·lar el nautilus-sendto al vostre sistema: sudo apt-get install nautilus-sendto (a Debian i derivats – entre ells Ubuntu) o emerge -va nautilus-sendto (a Gentoo i derivats – si es que n’hi ha)
un cop fet això quan seleccioneu un fitxer, en el seu menú contextual us apareixerà això:
un cop ho seleccioneu podeu triar a través de quin mètode voleu enviar el(s) fitxer(s) seleccionat(s):
si trieu amb l’Evolution, us obrirà una finestra d’escriure correus amb l’adreça que heu posat en el diàleg anterior i els fitxers ja adjuntats, només us farà falta escriure el títol i el cos del correu :)
Publicat el 4 agost 2007 Categories GeneralEtiquetes consells, evolution, GNOME, nautilus-sendto, SoftcatalàDeixa un comentari a consell: enviar fitxers amb el nautilus-sendto
spamassassin a l’ubuntu
des de que vaig actualitzar a l’última versió d’Ubuntu (i d’això ja en fa uns quants dies) havia detectat que no funcionava però com que tampoc m’importava massa anar suprimint els 5 o 10 correus d’spam que rebia
però aquests dies que miro el correu un cop ves a saber quan si que comença a molestar trobar una trentena de correus d’SPAM cada vegada
o sigui que m’ho he tornat a mirar, em sonava que algú havia comentat que s’havia d’iniciar el servei, així que:
però em deia que no s’activava perquè estava definit així a /etc/default/spamassassin de manera que he canviat la variable ENABLED=0 a ENABLED=1 i ja el podia iniciar :)
el que no entenc és perquè l’han desactivat d’una versió a l’altra i potser fins i tot més important, per què l’Evolution no diu res si no està funcionant si el tens habilitat a la llista de connectors? (me’n vaig al b.g.o em sembla :)
Publicat el 19 juliol 2007 Categories GeneralEtiquetes evolution, spamassassin, ubuntuDeixa un comentari a spamassassin a l’ubuntu
This blog is protected by Dave's Spam Karma 2: 48500 Spams eaten and counting...